૫. ભારતીય રાજકારણમાં પક્ષનું સંચાલન વિચારધારા કરતા વર્ણવ્યવસ્થાને આધારે વધુ થાય છે. આથી ‘સમાજ પરિવર્તન’ કરતાં ‘સમાજ સુધારા’ માં વધારે ધ્યાન અપાય છે. ડો. આંબેડકરની એ માન્યતા હતી કે એકમાત્ર દલિત પ્રતિનિધિત્વજ જ્ઞાતિવિહીન સમાજરચના માટે લડશે. કમનશીબે દલિત પ્રતિનિધિત્વ નીસફળ નીવડ્યું છે. પોતાના રાજકીય પક્ષના વાડામાંથી બહાર નીકળી ‘દલિત’ તરીકે સંગઠિત થઇ તેઓ ‘શા માટે હજુ આભડછે ચાલુ છે?’ ‘દલિતો પર શા માટે અત્યાચારોનો અંત આવતો નથી?’ ‘શા માટે માથે મેલું ઉપાડવાની પ્રથાનો અંત આવતો નથી?’ ‘અંદાજપત્રમાં દલિતોના વિકાસ માટેના નાણાં કેમ કપાઈ રહ્યા છે?’ જેવા પ્રશ્નો પર ભેગા થતા નથી.